UNIVERSITATEA TRANSILVANIA BRASOV

FACULTATEA DE MATEMATICĂ ȘI INFORMATICĂ

# A N U N Ț I M P O R T A N T

Studenţii de la programele de licență si master cursuri cu frecvență care doresc să depuna cerere de **BURSA SOCIALĂ** pentru anul universitar 2023 – 2024, se vor prezenta la Decanat (corpul P, SALA PP8) cu cererea și actele doveditoare

în perioada: **06 - 14 noiembrie a.c.** între orele **11:00 – 15:00**

Cererile tip pentru bursa socială pe bază de venit, formularul pentru Declarația de

consimțământ pentru prelucrarea datelor personale pentru membrii familiei cât si cererile tip pentru bursa socială pe bază medicală le găsiți pe site-ul facultății sau le solicitați la Secretariat.

# Extras din Regulamentul privind acordarea de burse și alte forme de sprijin material

Bursele sociale se acordă, în limita fondurilor alocate, următoarelor categorii de studenți în aceasta ordine de prioritate:

1. studenţilor orfani de unul sau ambii părinţi, studenților care provin din familii monoparentale sau studenților proveniți din servicii de tip rezidențial şi care nu realizează venituri peste plafonul pentru acordarea bursei sociale **- 1898 lei.** Lunile care se iau în calcul sunt: **octombrie 2022** – **septembrie 2023**.
2. studenților bolnavi de tuberculoză, care se află în evidența unităților medicale, pe perioada tratamentului tuberculostatic, diabet insulinonecesitant, boli maligne, sindroame de malabsorbție severe, boală cronică de rinichi în program de dializă, astm bronșic persistent moderat sau sever, epilepsie grand mal, cardiopatii congenitale, hepatită cronică cu fibroză avansată (stadiul F3 sau F4), glaucom, miopie gravă, boli imunologice autoimune forme severe, boli rare, tulburări din spectrul autist, boli hematologice severe care necesită tratament continuu sau spitalizări frecvente, surditate bilaterală, fibroză chistică, cei infectați cu virusul HIV sau bolnavi de SIDA, cei cu handicap locomotor și încadrați într-un grad de invaliditate, fără a se lua în considerare nivelul venitului mediu pe membru de familie; (cf Ord 6463 din 02.10.2023)
3. studenţilor a căror familie nu a realizat în cele 12 luni înainte de începerea anului universitar un venit lunar net mediu per membru de familie mai mare decât salariul de bază minim net pe economie **- 1898 lei.** Lunile care se iau în calcul sunt: **octombrie 2022** – **septembrie 2023**.

Studentul va completa o cerere tip care se descărcă de pe site-ul facultăţii – de la rubrica STUDENTI - BURSE. Declararea venitului se face de solicitant, pe proprie răspundere, sub sancțiunea Codului penal pentru fals în declarații.

**Fiecare membru al familiei studentului care depășește vârsta de 16 ani va semna olograf o Declaratie de consimțământ pentru prelucrarea datelor personale**, necesare pentru verificarea de către instituție a veniturilor declarate cu ajutorul platformei PatrimVen. Aceste declarații vor fi anexate cererii de bursă socilală.

Determinarea venitului net al familiei studentului se realizează până la împlinirea **vârstei de 26 de ani**. La stabilirea venitului mediu net lunar pe membru de familie se iau în calcul toate veniturile nete cu caracter permanent realizate de membrii familiei. Prin

*venituri nete* se înțelege totalitatea sumelor primite / realizate de persoana singură, respectiv de fiecare membru al familiei, reprezentând valoarea obținută după aplicarea cotei de impozitare asupra venitului impozabil stabilit conform Legii 227/2015 privind Codul Fiscal, cu modificările și completările ulterioare. Pentru studenții cu **vârsta între 26 si 35 de ani**, venitul lunar mediu net se va calcula ținând cont doar de veniturile personale ale acestora și ale persoanelor pe care le au în grijă.

Venturile nete rezultă din:

* 1. Venituri din activități independente definite cf art. 67 din Legea 227/2015 privind Codul fiscal.
	2. Venituri din salarii si asimilate salariilor, definite cf. art 76 din Legea 227/2015 privind codul fiscal.
	3. Venituri din cedarea folosinței bunurilor, definite cf. art 83 din Legea 227 / 2015 privind codul fiscal.
	4. Veniruri din investiții definite cf. art 91 din Legea 227 / 2015 privind Codul Fiscal.
	5. Venituri din pensii, definite cf. art 99 din legea 227/2015 privind Codul Fiscal.
	6. Venituri din activități agricole, silvicultură și piscicultură definite cf. art 103 din legea 227/2015 privind Codul Fiscal.
	7. Venituri din alte surse, definite cf. art 114 și 117 din legea 227/2015 privind Codul Fiscal

In vederea acordării burselor sociale studenții vor depune următuarele documente justificative:

* Cererea solicitantului care cuprinde și declarația pe propria răspundere privind veniturile nete, cu caracter permanent obținute pe ultmele 12 luni realizate de membrii familiei și înscrisuri (adeverințe) care să demonstreze veniturile studentului, respectiv ale familiei sale;
* acordul privind prelucrarea datelor cu caracter personal pentru verificarea respectării criteriilor de acordare a bursei;
* copii de pe certificatele de deces al/ale părintelui/părinților, de pe acte de stare civilă/ decizia instanței de menținere a stării de arest / raportul de anchetă socială în cazul părinților dispăruți, dacă este cazul, altele după caz, copii de pe sentință de divorț, altele, după caz.
* documente doveditoare ale componenței familiei: cărți de identitate, certificate naștere ale copiilor sub 14 ani, acte de stare civilă.

În vederea acordării burselor sociale pe caz de boală, studenții vor depune cererea și certificatul eliberat de către medicul de specialitate, altul decât medicul de familie, vizat de către Dispensarul studențesc cu mențiunea “Bursă medicală”.

# Pentru studentii cu venit 0 (zero) sau a celor a căror părinți lucrează sau domiciliază în străinătate, este absolut necesară ANCHETA SOCIALĂ !!!

VENITUL NET NU VA FI MAI MARE DE **1898 lei/lună/membru de familie**.

**ATENȚIE – Toate veniturile se vor verifica de către instituție la ANAF !!**

**CITIȚI REGULAMENTUL privind acordarea de burse și alte forme de sprijin material, aflat pe site-ul facultații.**